La bancada de Burjabike de la Plaça de l’Ajuntament, novament operativa
2025-07-24

Des de hui (22-10-2015), la bancada de Burjabike situada en la Plaça de l’Ajuntament de Burjassot, tornarà a estar operativa. Fins al dia de hui, el servei municipal de préstec de bicicletes romania inhabilitat en aquesta bancada, des que, el passat mes d’agost, es produïra una greu avaria elèctrica en l’edifici municipal.

Ahir, la companyia de subministrament elèctric va tornar a connectar la xarxa de les dependències municipals que hi havien quedat afectades i, per tant, es van restablir també les infraestructures elèctriques que estaven afectant la bancada en qüestió. Així, des de hui mateix, els usuaris ja poden tornar a fer ús d’aquest servei, en el centre neuràlgic de la ciutat.

Per a més informació sobre el Servei Municipal Burjabike, sols cal acostar-se a l’Oficina de Sostenibilitat Local (Edifici Ajuntament, planta baixa) o visitar la seua pàgina de Facebook amb el mateix nom: Oficina de Sostenibilitat Local de Burjassot.